Д О К Л А Д

към

отчет за изпълнението на бюджета, разработен на програмен принцип

и ориентиран към резултатите на РИОСВ – Монтана

за периода 01.01.2013 г. – 31.12.2013 г.

Програма 1 “ОЦЕНКА, УПРАВЛЕНИЕ И ОПАЗване на водните ресурси НА РЕПУБЛИКА БЪЛГАРИЯ”

В направление „Опазване на водите” на територията на областите Монтана и Видин, контролирана от РИОСВ – Монтана, за 2013 г. е осъществен контрол на 83 броя обекти, от които 60 броя обекта са планирани, съгласно плана за контролната дейност на РИОСВ - Монтана за 2013 г. по компонент „Води”. 

Експертите от направление „Опазване на водите” за 2013 г. са извършили и взели участие в 153 броя проверки на 83 броя обекти, както следва:
· 111 броя контролни проверки на 61 обекта, формиращи отпадъчни води по поречията на реките Дунав, Огоста, Лом, Ботуня, Цибрица, Тополовец, Войнишка, Видбол и Арчар, в т.ч. 44 броя проверки /59 броя пробонабирания/ на 27 броя обекта, формиращи отпадни води и заустващи във водни обекти, включени в Информационната система за разрешителни и мониторинг при управление на водите (ИСРМУВ) през 2013 г., съгласно Заповед №РД - 936/18.12.2012 г. на Министъра на ОСВ; 

· 42 броя извънредни проверки на 29 обекта:


- по изпълнение на предписания - 1 броя на 1 обектa;


- по сигнали и жалби - 21 броя на 20 обекта;

- по заповед на Министъра на ОСВ, директора на РИОСВ – Монтана, писма на МОСВ и други – 20 броя проверки на 8 броя обекта по съставяне на КП за налагане или отмяна на санкции;

Взето е участие в 18 броя комплексни проверки на 18 броя обекта по Заповед на директора на РИОСВ – Монтана, в т.ч. 4 броя с координатор от направлението.  Взето е участие и в 13 броя проверки на 13 броя обекти с издадено комплексно разрешително по Заповед на директора на РИОСВ – Монтана, 2 броя проверки по ЗУО на гр. Брегово и с. Ново село и 2 броя проверки на складове за негодни за употреба пестициди и Б-Б кубове, които не са включени в общия брой проверки, извършени от експертите по опазване на водите. 

Извършено пробонабиране с РЛ - Монтана

Съвместно с Регионална лаборатория – Монтана са извършени 63 бр. контролни пробонабирания на отпадъчни и повърхностни  води от 30 бр. обекти, съгласно Заповед №РД - 936/18.12.2012 г. на Министъра на ОСВ, утвърдените графици и постъпили сигнали и жалби. 

Предписания, актове

През 2013 г. са дадени 76 броя предписания, от които 75 броя изпълнени и на едно срока не е изтекъл.  

Наложени и променени санкции през 2013 г.

През 2013 г. са изготвени 22 броя преписки с предложения за налагане, отмяна и коригиране на санкции по чл. 69 от ЗООС за допуснати превишения на индивидуалните емисионни ограничения, заложени в разрешителните за заустване или комплексни разрешителни, констатирани от контролният и собствен мониторинг на отпадъчните води.

С наказателни постановления са наложени и/или увеличени 12 броя санкция на обекти, както следва:

1. „Ломско пиво” АД, гр. Лом - НП №С-6-248-1/02.01.2013 г. увеличена от 1 118,86 лв. на 1 800,58  лв. (контролен мониторинг);

2. „Гипс” АД, с. Кошава – НП №С-6-250-1/08.02.2013 г. наложена еднократна санкция на стойност 300,00 лв. (собствен мониторинг);

3. ТЕЦ “Видахим”АД, гр. Видин - НП №С-6-251-1/15.05.2013 г. наложена еднократна санкция на стойност 2769,39 лв. (собствен мониторинг);

4. „Ломско пиво” АД, гр. Лом - НП №С-6-252-1/27.05.2013 г. наложена текуща санкция 7289,55  лв. (собствен мониторинг);

5. „България Флуорит” ЕООД, гр. София – НП №С-6-253-1/12.06 .2013 г. наложена текуща санкция на стойност 1059,97 лв. (собствен мониторинг);

6.  “Гипс” АД, с. Кошава – НП №С-6-254-1/27.06 .2013 г. наложена текуща санкция 767,86  лв. (контролен мониторинг);

7. “Гипс” АД, с. Кошава – НП №С-6-255-1/24.07 .2013 г. наложена текуща санкция 1033,99  лв. (собствен мониторинг);

8. Община Кула - НП №С-6-257-1/02.09 .2013 г. наложена еднократна санкция 1500  лв. (контролен мониторинг);

9. “В и К”ООД, гр. Монтана - НП №С-6-258-1/03.09.2013 г. наложена текуща санкция 4639,69  лв. (контролен мониторинг);

10. “Монбат”АД, гр. София, ПБ Монтана - НП №С-6-259-1/17.09.2013 г. наложена текуща санкция 117,39  лв. (контролен мониторинг);

11. „Ломско пиво” АД, гр. Лом – НП №С-6-262-1/25.11.2013 г. наложена текуща санкция 309,05 лв. (контролен мониторинг);

12. „България Флуорит” ЕООД, гр. София – НП №С-6-263-1/13.12.2013 г. наложена текуща санкция 1093,07 лв. (контролен мониторинг).

Намалени санкции със Заповед на директора на РИОСВ – Монтана –  2 броя на                           обекти, както следва:

1. „България Флуорит” ЕООД, гр. София – №С-6-253-2/17.09.2013 г. намалена текуща санкция от 1059,97 лв. на стойност 881,82 лв. (контролен мониторинг);

2. „България Флуорит” ЕООД, гр. София – №С-6-253-3/25.11.2013 г. намалена текуща санкция от 881,82 лв. на стойност 119,78 лв. (собствен мониторинг).

Отменени санкции със Заповед на директора на РИОСВ – Монтана – 9 броя на обекти, както следва:
1. „Ломско пиво” АД, гр. Лом –  №С-6-248-2/10.05.2013 г.

2. „България Флуорит” ЕООД, гр. София за Обогатителна фабрика за първична преработка на флуоритна суровина, гр. Чипровци - №С-6-247-2/30.05.2013 г..

3. „Ломско пиво” АД, гр. Лом – №С-6-252-2/12.06.2013 г.

4. “Гипс”АД, с. Кошава – №С-6-254-2/17.07.2013 г.

5. “Монбат”АД, гр. София, ПБ Монтана – №С-6-246-2/23.07.2013 г.

6. “Гипс”АД, с. Кошава – №С-6-255-2/31.07.2013 г.
7. “В и К”ООД, гр. Монтана - №С-6-258-2/30.09.2013 г.

8. „Монбат” АД, гр. София - №С-6-259-2/28.11.2013 г.

9. „България Флуорит” ЕООД, гр. София за Обогатителна фабрика за първична преработка на флуоритна суровина, гр. Чипровци - №С-6-253-4/12.12.2013 г.

В направление „Опазване на водите” през 2013 г. също така е извършено:   

1. Съгласно т. 8 от Заповед №РД-821/30.10.2012 г. на министъра на ОСВ до ИАОС – София и БДУВДР - Плевен са изпратени 45 броя копия за второто шестмесечие на 2012 г. протоколите от проведените изпитвания на отпадъчните води от обектите, включени в утвърдения от министъра на ОСВ със Заповед №РД - 905/12.12.2011 г. списък на обектите, формиращи отпадъчни води и заустващи във водни обекти, включени в КИС за състоянието на отпадъчните води през 2012 г. 

2. На 29.01.2013 г. и 30.01.2013 г  е взето участие в организирано от ИАОС – София допълнително обучение за работа с модул контрол от Информационната система за разрешителни и мониторинг при управление на водите.  

3. До Областния управител на Област Монтана е изпратена информация относно изградени нови и рехабилитирани ПСОВ през 2012 г., касаеща изпълнението на Регионален план за развитие на северозападен район за периода 2007 – 2013 г.

4. На БДУВДР – Плевен е изпратена изисканата с писмо изх. №1468/14.02.2012 г. информация за мерките по наблюдението и контрола при прилагането на ПУРБ по съответните индикатори за всяка мярка за периода от 01.01.2012 г. до 31.12.2012 г., съгласно точка II от Становище по екологична оценка №6-2/2009 г. на Министъра на околната среда и водите.

5. Участие в заседание на Експертен екологичен съвет при РИОСВ - Монтана, назначен със заповед на директора на РИОСВ - Монтана, на който беше разгледан и съгласуван Доклад за оценката на въздействие върху околната среда (ДОВОС) за инвестиционно предложение “Добив на подземни богатства – пясък и чакъл (речна баластра), от находище „Шугла – север, юг”, землище на с. Долно Белотинци, общ. Монтана.

6. Участие в заседание на Експертен екологичен съвет при РИОСВ - Монтана, назначен със заповед на директора на РИОСВ - Монтана, на който беше разгледан и съгласуван Доклад за оценката на въздействие върху околната среда (ДОВОС) за инвестиционно предложение „Изграждане на Цех за производство на цинк от цинкова пепел”, гр. Монтана.

7. Изготвени са 68 броя писмени становища по подадени инвестиционни предложения, доклади по ОВОС, годишни доклади по комплексни разрешителни до направления “Екологична оценка и оценка на въздействието върху околната среда”, Дирекция „Превантивна дейност” и „КПКЗЕОДА”, Дирекция „Контрол на околната среда” към РИОСВ – Монтана. 

8. До МОСВ, Дирекция „Управление на водите” са изготвени и изпратени отчет за изпълнение на политиките и програмите за 2012 г. на МОСВ, таблица с показателите по програма Полза - продукт във връзка с изготвянето на бюджетна прогноза за периода 2013 – 2015 г.

9. На основание писмо с изх. № 2803/3224/14.05.2013 г. на Областен управител на област Видин в изпълнение на Заповед №Р-34/13.02.2013 г. на Министър – председателя на Република България е взето участие във междуведомствена комисия, сформирана да извърши проверки на речната проводимост в критични речни участъци, извън урбанизираните територии на Област Видин и състоянието на сгуроотвала на ТЕЦ”Видахим”АД, гр. Видин, както следва:

9.1. Община Белоградчик – участък р. Стакевска при мост в местност “Орля”, землище с. Боровица, участък р. Стакевска при мост в местност “Върбовщица”, землище с. Боровица,  участък р. Стакевска над с. Чифлици, местност “Веселиновото”, участък р. Стакевска на разклона за  с. Крачимир , местност “Бариерата” и участък р. Стакевска под с. Крачимир, местност “Стопански двор”;

9.2. Община Видин – секция № 3 от сгуроотвала на ТЕЦ”Видахим”АД, гр. Видин;

За резултата от проверката са съставени констативни протоколи №РЛ-1/06.06.2013 г. и №ВС-1/07.06.2013 г.

9.3. Община Белоградчик – участък  р. Манойница над с. Крачимир, непосредствено под бивша гранична застава; р. Салашка от разклона за с. Салаш, местност „Филипови кошари” до под с. Салаш, местност „Филипови колиби”; разклона на с. Граничак; местността „Стоянов мост” и местността „Стране”, землище на с. Граничак.

9.4. Община Кула – р. Тополовец при моста преди с. Извор махала; р. Чичилска в района на моста при входа за с. Чичил.

9.5. Община Видин – р. Тополовецв два участъка.


10. До МОСВ, Дирекция „Управление на водите” e изготвена и изпратена информация по внедряването на “Информационна система за разрешителни и мониторинг при управление на водите”. РИОСВ Монтана в изпълнение на Заповед № РД-821/30.10.2012 г. на МОСВ, считано от 01.11.2012 г., въвежда данни от контролната дейност по влезли в сила РПВО за заустване на отпадъчни води, издадени по ЗВ и на комплексни разрешителни, издадени по ЗООС, включени в Информационната система.


11. До ИАОС – София e изготвена, съгласувана с РЛ Монтана и изпратена информация за извършените емисионни измервания (брой взети проби) през първото шестмесечие на 2013 г. на обектите, включени в “Информационна система за разрешителни и мониторинг при управление на водите”.


12. В изпълнение на Заповед № РД-821/30.10.2012 г. на МОСВ са представени на ИАОС – София 23 броя информационни карти на хартиен и електронен носител за 2012 г. на обектите, формиращи емисии на приоритетни и приоритетно опасни вещества, общи и специфични замърсители и заустващи във водни обекти, включени в контролният мониторинг през 2012 г.


13. До БДУВДР – Плевен са изготвени и изпратени 13 броя становища с резултатите от извършените проверки на обстоятелствата, свързани с преценка на заявено искане за издаване на издаване на разрешително за ползване на воден обект с цел заустване, определени в чл. 62 от Закона за водите. 


14. В изпълнение т. 3 З на  Заповед № РД-753/07.10.2013 г. на МОСВ е взето участие в комисия по приемане на СМР на обект “Смесена канализация на гр. Димово, област Видин – ІІ етап, І-ви транш”, финансиран от ПУДООС.

До минимум е сведено заустването на отпадъчни води в повърхностни водни обекти без издадено разрешително (под 2% от общото количество), което дава възможност за по-добър контрол и опазване качествата на водите. През 2013 г. са издадени от БДУВДР – Плевен 8 броя разрешителни за ползване на воден обект за заустване на отпадъчни води в повърхностни водни тела на Община Лом за КС на гр. Лом, „България Флуорит” ЕООД, гр. София за рудник „Лукина падина”, гр. Чипровци, ЕТ „Давид Сталинов Аврамов”, с. Цветкова бара, община Берковица, „Еко Милк Видин” АД, с Кошава, обл. Видин, „Мити 01” ЕООД, гр. Лом, „Енерго - Про България” ЕАД, гр. София за експлоатация на ВЕЦ „Клисура”, с. Бързия, общ. Берковица, „Южен поток България” АД, гр. София за ползване на яз. Расово-2, с. Расово, общ. Медковец, „Троут фарм” ЕООД, гр. София за ползване на р. Лом, гр. Лом”; 6 броя решения за удължаване срока на разрешително за заустване на Община Монтана за КС на гр. Монтана, „Гипс” АД, с. Кошава, обл. Видин, „Новоселска гъмза” АД, гр. Видин, обл. Видин, „Горстрой 2002” ООД, гр. Берковица, обл. Монтана, „Кнауф България” ЕООД, гр. София за експлоатация на обект гр. Видин, „Ел Би Булгарицум” ЕАД, гр. Видин; 2 броя решения за прекратяване действието на разрешително за заустване на Сталин Аврамов, гр. Вършец и „ВиК” ООД, гр. Монтана за КС с ПСОВ на гр. Вършец. Издадени са 14 броя разрешителни за ползване на воден обект (РПВО) за изграждане на линейна инфраструктура на Агенция „Пътна инфраструктура”, гр. София – 2 броя, за изграждане на МВЕЦ”Стакевци” на “Санто”ООД, гр. София -1 брой, за изграждане на МВЕЦ „Чупрене” на „Хидровел” ООД, гр. София – 1 брой и на Община Враца – 10 броя; 1 брой РПВО за изграждане на съоръжения за защита от вредното въздействие на водата - Община Лом; 7 броя РПВО за аквакултури на ЕТ „Лин – Илияна Николова”, гр. Монтана, на ЕТ „Давид Сталинов Аврамов”, гр. Вършец, на „Троут Фарм” ЕООД, гр София, на „Крос интернешънъл” ООД, гр. София, на „Божур 2010” ООД, гр. Видин, на „Пламена 96” ЕООД, с. Ковачица, на „Био ЕМ ДИ” ООД, гр. Берковица; 5 броя РПВО за напояване, промишлено водоснабдяване и водоснабдяване на рибарници - на Марин Филчев Маринов, земеделски производител, с. Флорентин, на „Екофрут 2003” ЕООД, с. Бокиловци – напояване, охлаждане, промишлени цели, на „Силвия 7” ООД, гр. София, на „Новоселска гъмза” АД, гр. Видин, на ЕТ „Радиал – Красимирa Стоянова”, гр. София – за водоснабдяване на рибарници; 1 брой РПВО за изграждане на подпорни стени и водостоци и реконструкция на мостове – на Агенция „Пътна инфраструктура”, гр. София. 

Основен проблем в направление “Опазване на водите” остава ниската степен на изграждане на канализацията на населените места и ПСОВ, особено в малките градове с население под 2 000 жители и селските райони. Липсват изградени пречиствателни станции за отпадъчни води в големите градове на двете области - гр. Видин, гр. Лом и гр. Берковица. Изградената и пусната в експлоатация през 2009 г. ПСОВ на гр. Монтана пречиства отпадъчните води от КС на гр. Монтана в съответствие на условията на издаденото разрешително за заустване, като през 2013 г. не са допуснати превишения на индивидуалните емисионни ограничения. Строителството на  ПСОВ на гр. Вършец бе завършено и назначената със заповед № РД-19-974/24.06.2013 г. на ДНСК – София приемателна комисия в която участва експерт от направление “Опазване на водите” бе приета и въведена в експлоатация с оператор Община Вършец. През 2013 г. бе довършена и приета за експлоатация и Канализационната система с ПСОВ на с. Расово, общ. Медковец. В процес на строителство е Канализационната система с ПСОВ на гр. Димово.

  ПРОГРАМА 2 “ИНТЕГРИРАНА СИСТЕМА ЗА УПРАВЛЕНИЕ НА ОТПАДЪЦИТЕ, ОПАЗВАНЕ НА ЗЕМНИТЕ НЕДРА И ПОЧВИТЕ”

            В резултат на значителна част от човешката дейност, като се започне от промишленото производство и се стигне до всекидневния бит, се образуват големи количества различни видо-ве отпадъци – битови, строителни, производствени и опасни. С цел предотвратяване, намалява-не или ограничаване на вредното им въздействие върху човешкото здраве и околната среда и използването им като ресурс за икономиката, политиката на Министерството на околната среда и водите за подобряване на управлението на отпадъците е насочена към предотвратяване или намаляване на количеството и опасните свойства на образуваните отпадъци, рециклиране, повторно използване и/или извличане на вторични суровини и енергия от отпадъците, чието образуване не може да се предотврати и на последно място обезвреждане на отпадъците при невъзможност за тяхното предотвратяване, намаляване и/или оползотворяване.

Цели на програмата

Основната цел на програмата е да се допринесе за устойчивото развитие на Р. България чрез интегрирана рамка за управление на отпадъците, опазване на земните недра и почвите, която да доведе до:

· Намаляване на въздействията върху околната среда, причинени от образуването и третирането на отпадъци;

·  Подобряване на ефективността на използване на ресурсите;

·  Увеличаване отговорностите на замърсителите;

·  Стимулиране на инвестициите за управление на отпадъците;

· Опазване, устойчиво използване на земите и почвите и възстановяване на почвените функции

Основните усилия ще бъдат пренасочени към практическото прилагане на новоприетото законодателство и изпълнението на ангажиментите поети от страна-та в хода на преговорите за присъединяване към ЕС, в т.ч. закриване на съоръжения и инстала-ции, неотговарящи на нормативните изисквания и осигуряване на достатъчен капацитет за екологосъобразно третиране на отпадъците, образувани на територията на страната, все по-пълно прилагане на принципите “замърсителят плаща” и “отговорност на производителя”, поетапно въвеждане на системи за разделно събиране на отпадъците и изпълнение на количествените це-ли за рециклиране и оползотворяване на масово разпространените отпадъци. 

Съгласно Националната програма за управление на дейностите по отпадъците (НПУДО) през последните години са направени значителни инвестиции за подобряване на съществуващите практики и условия за събиране и транспортиране на битови отпадъци. 

Продукти/услуги в програмата

· Разработване и прилагане на политиката по управление на отпадъците;

· Контрол по прилагане на законодателството и координация и контрол върху проектира-нето, изграждането и експлоатацията на съоръжения и инсталации за третиране на отпадъци;

· Разрешителни режими и регистри за дейности с отпадъци;

· Класифициране на отпадъците;

· Контрол по прилагане на законодателството и координация и контрол по устойчиво използване на земите и почвите и възстановяване на почвените функции;

· Почвен мониторинг по утвърден график;

· Информация и отчетност.

     Полза /ефект за обществото от политиката по управление на отпадъците

         Предотвратяване, намаляване или ограничаване вредното въздействие на отпадъците върху човешкото здраве и околната среда, използването им като ресурс за икономиката, устойчиво използване на земите и почвите и възстановяване на почвените функции.
В периода от 01.01.2013 г. до 31.12.2013 г. експерти от направление “Управление на отпадъците и опазване на почвите” са извършили и са взели участие в 310 броя проверки на 277  броя обекта – 197 броя по плана за контролната дейност и 113броя извънредни проверки. Това са фирми, общини и кметства на територията на област Монтана и област Видин, контролирани от РИОСВ - Монтана по отношение на правилното третиране на битови, строителни, производствени и опасни отпадъци.
От общия брой проверки по Закона за управление на отпадъците и подзаконовите актове по неговото прилагане са извършени 209 броя проверки на 187 обекта (113 планови и 96 извънредни). Участвано е в 20 броя комплексни проверки на 20 броя обекта и в 67 броя съвместни проверки – (50 броя планови и 17 броя извънредни) по два или повече компоненти и фактори на околната среда. 
От общият брой 310 проверки – 23 броя са по подадени в инспекцията сигнали, 35 броя са по писма на МОСВ, 1 брой е инициирана от ОД на МВР съвместно с ГДБОП и 20 бр. съвместно със служители на ОД на МВР Монтана и ОД на МВР Видин. 

На всички постъпили сигнали и писма е отговорено в законоустановения срок. 

От направлението са дадени общо 178 броя предписания както следва:

- 90 броя при извършени текущи контролни проверки, от които: 

· 68 броя предписания, касаещи представянето на документи в инспекцията са изпълнени;

· 19 броя  са проверени на място, при което е констатирано тяхното изпълнение;

· 3 броя предписания за представяне на документи не са изпълнени т.к. фирмите са преустановили дейност за което писмено е информирана РИОСВ –Монтана.  

- 88 броя предписания са дадени до 22 общини за представяне на копия на заповеди за оправомощаване на кметовете и кметски наместница на населении места за изпълняване на задълженията и контрол по дейностите с отпадъците във връзка с разпоредбите на ЗУО и ЗООС, годишен отчет за изпълнение на общинската програма за управление на отпадъците, актуални списъци на предприятия, извършващи дейност на територията на общината и актуална информация за системата за събиране и транспортиране на битови отпадъци в общините. Предписанията са изпълнени, всички общини са представили в инспекцията, изисканата ипформация.
Ежемесечно в срок се представя в инспекцията информация за количествата депонирани отпадъци, по изпълнение на дадени предписания  от 3 (три) броя фирми, оператори на депа. 
За констатирани нарушения относно третирането на отпадъци е съставен 1 брой акт.  

През периода от Директора на РИОСВ - Монтана са издадени следните решения за дейности с отпадъци по реда на ЗУО:

- 28 броя  за дейности по третиране на отпадъци;

- 2 бр. за изменение и допълнение на разрешително за дейности с отпадъци;

- 2 бр. за прекратяване действието на разрешително с отпадъци.

- 5 бр. за прекратяване производството по издаване на разрешение за извършване на дейности по третиране на отпадъци по искане на заинтересованите лица. 
- 21 бр. за регистриране и издаване на регистрационни документи по ЗУО за дейност по третиране, събиране и транспортиране  на отпадъци; 

- 2 бр. за изменение и допълнение на регистрационен документ;

- 1 бр. за прекратяване действието на регистрационен документ. 

Съгласно изискванията на чл. 44, ал.1 от Закона за управление на отпадъците са заверени 661 броя отчетни книги на фирми за образувани и/или третирани  отпадъци.  

На 38 броя обекти са утвърдени 278 броя работните листи за класификация на отпадъците по чл. 8, ал. 1 от Наредба № 3/2004 за класификация на отпадъците. 

През периода са съгласувани 6 бр. плана за приемане и обработване на отпадъци, образувани от корабоплавателната дейност в пристанища.

Издадени са 34 броя становища за основно охарактеризиране на отпадъци по реда на Наредба № 6 от 13.09.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци (обн., ДВ, бр. 80/2013 г.), чл. 35, ал. 6, т. 1.
През отчетния период, на територията контролирана от РИОСВ - Монтана са  закрити 5 броя нерегламентирани сметища в област Видин с обща площ 8,5 дка.
За периода е взето участие в работата на 6 броя комисии за промяна предназначението на земеделска земя за неземеделски нужди към областна дирекция „Земеделие” Монтана и в 1 комисия за отреждане на терен във връзка обезвреждане на СЖП в община  Вършец по Наредба 22/2006 г. 
Взето е участие в пробонабиране на почвени проби от 6 броя пунктове в изпълнение на утвърдената Програма за почвен мониторинг за 2013 г.

Редовно и в срок са изпращани в МОСВ ежемесечни справки за проверените обекти, съставени актове, издадени наказателни. Ежемесечно до ИАОС се изпраща списък на издадените разрешения  и регистрационни документи по реда на Закона за управление на отпадъците и по реда на Наредба №2/2013 г.
В колективни организации членуват 95 броя фирми производителки и/или вносителки на стоки, предлагащи на пазара продукти в опаковка. Установените и платени продуктови такси на ПУДООС са главно от производители на гуми, вносители на масла, а също и от производители на хляб, сладкарски изделия и безалкохолни напитки. 

За периода 01.01.2013 г. до 31.12.2013 г. установените, платени продуктови такси на ПУДООС  са в размер на 159923,86 лв.
В банковата сметка за чужди средства на инспекцията са преведени месечни отчисления от собствениците на депа за обезвреждане на отпадъци в размер на 354825,71 лв. - съгласно чл. 60 от ЗУО и 661 931,67 лв. - съгласно чл. 64 от ЗУО. 
Програма 3 „НАМАЛЯВАНЕ НА ВРЕДНИТЕ ЕМИсИИ В АТМОСФЕРАТА И ПОДОБРЯВАНЕ КАЧЕСТВОТО НА АТМОСФЕРНИЯ ВЪЗДУХ”

Националната политика по опазване чистотата на атмосферния въздух се основава на Закона за чистотата на атмосферния въздух от 1996 г., чиято основна цел е намаляване на вредното въздействие и предотвратяване настъпването на опасности и щети върху здравето на хората, животните, растенията, природните и културни ценности от негативното изменение в качеството на атмосферния въздух в резултат на различни дейности.
Цели на програмата

· Подобряване качеството на атмосферния въздух;

· Достигане на нормите за качество на атмосферния въздух на територията на цялата страна, сходни с тези, заложени в директивите на ЕС;

· Поетапно подобряване на качеството на течните горива, ограничаване на емисиите на вредни вещества и употребата на вещества, които нарушават озоновия слой, съгласно европейските и международни изисквания.

Продукти/услуги в програмата

· Разработване на политика по управление на качеството на атмосферния въздух (КАВ);

· Текуща оценка на качеството на атмосферния въздух;

· Подпомагане разработването на общинските програми за управление на КАВ;

· Разработване на политика за подобряване качеството на течните горива, ограничаване на емисиите на вредни вещества и намаляване употребата на вещества, които нарушават озоновия слой;

· Контрол на нормите за допустими емисии и използването на вещества, които нарушават озоновия слой, включително методическото му осигуряване.

Полза/ефект за обществото от политиката по опазване чистотата на атмосферния въздух

Намаляване вредното въздействие и предотвратяване настъпването на опасности и щети върху здравето на хората, животните, растенията, природните и културни ценности от негативното изменение в качеството на атмосферния въздух (КАВ) в резултат на различни дейности с източници на емисии

През 2013 г. в региона на РИОСВ – Монтана е действал един стационарен пункт за контрол на качеството на атмосферния въздух в гр. Монтана, а именно „РИОСВ – Монтана” – градски фонов. Пунктът се обслужва от Регионална лаборатория – Монтана и работи ръчно всеки работен ден. Контролираните замърсители са: „серен диоксид”, „азотен диоксид”, „ПАВ”, „ФПЧ10” и „никел”. Мониторингът на качеството на атмосферния въздух в гр. Видин се осъществява от автоматична станция, намираща се в района на болница МБАЛ „Света Петка”. Контролираните замърсители са: „серен диоксид” и „ФПЧ10”. За периода в посочените пунктове за мониторинг са регистрирани превишения на ПДКср.д. по показател „ФПЧ10”. Замърсяването на атмосферния въздух на територията на двете области Монтана и Видин се дължи преди всичко на използването на твърди горива за отопление в комунално-битовия сектор, автотранспорта и в по-малка степен на промишлени източници. С разширяването на газификацията на промишлени и битови потребители в гр. Монтана се регистрира тенденция към намаляване на замърсяването с парникови газове и прахови частици от горивни източници. Автотранспортът е другият основен източник на замърсяване на въздуха, особено в по-големите населени места. Усилията на местните власти са насочени към рехабилитацията на пътната мрежа и подобряване на организацията на движението.

През 2013 г. са извършени 146 броя проверки на потенциални замърсители на атмосферния въздух на територията на област Монтана и област Видин. 

            Във връзка с изпълнение изискванията на Наредба № 1/2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии (ДВ, бр. 64/2005 г.) са извършени проверки на петдесет и три обекта. Дадени са 2 броя предписания за изготвяне на пробоотборни отвори на неподвижни източници на замърсяване на атмосферния въздух, които при последваща проверка е констатирано, че са изпълнени.

Извършени са осем емисионни измервания на концентрациите на атмосферни замърсители в отпадъчни газове, като на три от обектите е констатирано превишение на нормите за допустими емисии на вредни вещества и на юридическите лица са наложени текущи месечни санкции. За констатирано замърсяване на атмосферния въздух, установено при собствени измервания, е наложена един брой имуществена санкция.

             Ежемесечно в ИАОС, Дирекции „ОЧВ” и „ПОС” на МОСВ са изпращани информации с измерените концентрации на „ФПЧ10” от пунктове „РИОСВ – Монтана” и АИС, гр. Видин (автоматична станция за контрол качеството на атмосферния въздух, разположена в района на болница МБАЛ „Света Петка”, гр. Видин).


В утвърдения от министъра на ОСВ списък с Районите за оценка и управление на качеството на атмосферния въздух, съгласно чл. 30, ал.1, т.1 от Наредба № 7 за ОУКАВ (ДВ, бр. 45/1999 год.), са включени община Монтана и община Видин, като част от РОУКАВ „Северен/Дунавски”. 

Разработена е Програма за намаляване на нивата на ФПЧ10 и достигане на установените норми за съдържанието им в атмосферния въздух в община Монтана за периода 2011 – 2014 г.  Същата е приета с Решение на Общински съвет – Монтана №629 от Протокол №53/28.04.2011 г. Програмата е качена на интернет страницата на общината. В Плана за действие към програмата е заложен широк пакет от мерки със съответните кодове, срокове и отговорници. 
Програма за намаляване на нивата на ФПЧ10 и достигане на установените норми за съдържанието им в атмосферния въздух в община Видин за периода 2011 – 2014 г. е приета с Решение на Общински съвет – Видин №131, взето с Протокол №8/15.07.2011 г. Програмата е качена на интернет страницата на общината. Предвидените в плана за действие  към програмата  мерки са: ремонт и рехабилитация на пътищата в общината и уличната настилка в града, реорганизация на уличното движение, контрол на съхранението на строителни отпадъци, подобряване на сметоизвозването и др.
От експерти на РИОСВ – Монтана са извършени проверки  и на двете общини за изпълнението на мерките през настоящата 2013-та година.


През периода са извършени 16 броя проверки по писмени жалби и сигнали, касаещи замърсяване на атмосферния въздух. Отговорено е в законоустановения срок на жалбоподателите  и сигналоподателите.  

Предприятия

            Във връзка с изискванията на Наредба № 7/2003г. /(ДВ, бр. 96/31 .10. 2003 г.) за норми на допустими емисии на летливи органични съединения, изпускани в атмосферния въздух в резултат на употреба на разтворители в определени инсталации са извършени 15 броя проверки на предприятия и ателиета за химическо чистене, използващи в дейността си разтворители, бои и други материали, съдържащи летливи органични съединения (ЛОС). Дадено е 1 брой предписание за представяне на информация, което е изпълнено в срок.
Представени са планове за управление на разтворителите (ПУР) за 2012 г., в които са отразени изпълнените и предстоящи мерки по привеждане в съответствие с нормативните изисквания, работещи с ЛОС в количества над долните ПСКР (прагови стойности за консумация на разтворители) от: „Тримона” АД, гр. Монтана, „Електростарт" АД, гр. Вършец, „Вовас” ЕООД гр. Видин, „Васил Енчев и Ко” ООД, гр. Монтана, „Олимекс” ООД, с. Покрайна, общ. Видин и „ЗАИ” АД, гр. Берковица. Дружествата продължават да функционират, спазвайки екологичните норми.


Извършени са 16 бр. проверки на обекти, попадащи в обхвата на Наредбата за ограничаване емисиите на летливи органични съединения при употребата на органични разтворители в определени бои, лакове и авторепаратурни продукти. Всички продукти отговарят на изискванията за етикетирането и съдържанието на ЛОС, съгласно изискванията на наредбата. Дадено е 1 брой предписание за представяне на информация, като същото е изпълнено.
Озоноразрушаващи вещества и флуорирани парникови газове
          Във връзка с изпълнение на изискванията на Наредбата за установяване  на мерки по прилагане на Регламент (ЕО) №842/2006 относно някои флуорирани парникови газове са проверени 17 обекта на територията на област Монтана и област Видин, които в производствената си дейност използват хладилни инсталации, работещи с над 3 килограма хладилен агент. Използваните хладилни агенти от операторите са от разрешените за употреба с нулев озоноразрушаващ потенциал. Дадени са 7 броя предписания за изпълнение на мерките по прилагане на Регламента, като всичките са изпълнени в срок. 

В РИОСВ – Монтана са представени годишните отчети от обектите за използваните фреони през 2012 г., въз основа на които е изготвен и представен в МОСВ обобщен отчет, съгласно изискванията на Наредбата във връзка със създаването и поддържането на информационна система с база данни за веществата, които нарушават озоновия слой.

Бензиностанции
Проверките включват обекти на територията на областите Монтана и Видин, които са контролирани във връзка с изискванията на Наредба № 16 (ДВ, бр. 75/1999 г.) за ограничаване емисиите на летливи органични съединения при съхранение, товарене или разтоварване и превоз на бензини. През 2013 г. са извършени 19 броя контролни проверки на терен.

         През периода не е въведен в експлоатация нов обект, попадащ в обхвата на Наредба №16 (ДВ, бр.75/1999 г.) за ограничаване емисиите на летливи органични съединения при съхранение, товарене или разтоварване и превоз на бензини.

Програма  4  “Съхраняване,  УКРЕПВАНЕ  и  възстановяване на  ЕКОСИСТЕМИ местообитания, видове и генетичните им ресурси”

Опазването на богатото биологично разнообразие на страната е един от приоритетите на Правителството и на Министерството на околната среда и водите. Основната цел, свързана с опазването и устойчивото ползване на биологичното разнообразие за съхраняване, укрепване и възстановяване на ключови екосистеми, местообитания, видове и особености на ландшафта е в съответствие с Общоевропейската стратегия за биологичното и ландшафтно разнообразие. 
Цели на програмата

· Опазване на богатото биологично разнообразие на Република България  чрез съхраняване, укрепване и възстановявяне на екосистеми, местообитания, видове и генетичните им ресурси, както и при устойчиво ползване на биологичното разнообразие.
Целта в тази област може да бъде постигната чрез спазване на постановките на националните нормативни документи и препоръките на международните конвенции и директиви в сферата на разглежданото явление, всеотдаен труд на висококвалифицирани специалисти, имащи отговорност при опазване на биологичното разнообразие и устойчивото ползване на биологичните ресурси, при сътрудничество и координация със служителите на социалноикономическите сектори в страната, при привличане на широката общественост.

Продукти/услуги в програмата

· Разработване на политика по опазване на биологичното разнообразие;

· Създаване, поддържане и управление на Национална екологична мрежа от защитени територии и защитени зони;

· Устойчиво ползване на биологичните ресурси чрез ограничителни, разрешителни и регулационни режими, лицензи и концесии;

· Контрол

Полза/ефект за обществото от политиката по опазване на биологичното разнообрази

           Съхранени, опазени и възстановени диви растителни и животински видове, гене-тичните им ресурси, местообитания и забележителни обекти на неживата природа.


През периода 01.01 – 31.12.2013 г. експертите от направление „Биоразнообразие, защитени територии и зони” са извършили общо 197 бр. проверки, като 18 бр. от тях са по Закона за защитените територии, 88 бр. по Закона за биологичното разнообразие (в т. ч. 11 бр. проверка по Натура 2000, 17 бр. на защитени животни, 12 бр. на защитени растения, 26 бр. на животински видове под режим, 2 бр. по Конвенцията CITES и 20 бр. за защитени вековни дървета), 80 бр. по Закона за лечебните растения, 2 бр. проверки по Закона за генетичномодифицираните организми, 7 бр. проверки по Закона за защита на животните и 2 бр. проверки по проект „Чиста околна среда”. Дадено са две предписания, като за неспазване на екологичното законодателство са съставени общо 17 бр. актове.

През отчетния период на 2013 г. експертите от направление „Биоразнообразие, защитени територии и зони” са извършили общо 18 бр. проверки, касаещи защитените територии. Осъществени са системни наблюдения от гл. специалист по охраната на Резерват “Чупрене”. През отчетната 2013 г. са извършени две ревизии на състоянието на ОУ „Чупрене”, включително и анализ на дейността на служителя по охраната на защитената територия. Освен теренна проверка, бе извършена инвентаризация на състоянието на противопожарните табла и депа на РИОСВ – Монтана с оглед готовността за действие при евентуален пожар в резервата. Във връзка с привеждане на противопожарните депа в съответствие с изискванията на новата Наредба № 8/18.05.2012 г. за условията и реда за защита на горските територии от пожари, същите се дооборудват и инвентарът се доокомплектова. От извършените ревизии не се констатираха нередности, като за резултатите от тях са изпратени Доклади  до министъра на околната среда и водите. 

РИОСВ – Монтана упражнява контрол по опазване и стопанисване на два резервата и един поддържан резерват, на част от природен парк (ПП) „Врачански Балкан”, на 22 бр. защитени местности (ЗМ) и на 13 бр. природни забележителности (ПЗ). 
През м. март и април бяха извършени проверки съответно на ЗМ „Връшка чука” , земл. с. Извор махала и ЗМ „Шумака”, земл. на с. Сливовик. Не бяха установени нарушения в режимите на стопанисване на цитираните защитени територии.

През м. септември на терен се извърши проверка на част от ПЗ „Белоградчишски скали”, включително ползване по ЛУП. Не са констатирани незаконни действия и ползвания в защитената територия.

При проверка на ПЗ „Боров камък”, земл. на с. Боровица бе установено, че след пожара през 2011 г., обхващащ и част от природната забележителност, не са засегнати черборовите дървета,  и има естественно възобновяване по склоновете и на върха на пясъчника. Маркировката е избледняла и липсва обозначителна табела. Директорът на ДГС пое ангажимента да организира подновяване на маркировката и изработване и монтиране на табела за ПЗ. С уведомително писмо от директора на ДГС – Белоградчик, РИОСВ – Монтана бе уведомена, че дейностите са изпълнени.

От извършена проверка на ПЗ „Рибарници Орсоя” се констатира, че водното огледало, формирано от три броя рибарници, е пресъхнало и заето от висока тревна растителност, предимно тръстика. В зоната дига-бряг, в границите на ЗМ, стопанисвана от ДГС – Лом след изведена сеч в част от отдел 4, а, б, д, от предходните 2011-2012 г. е извършено залесяване с хибридна топола, което не е забранено по заповедта за обявяване на ЗМ. Не са констатирани нарушения по ЗЗТ.

При извършената през м. октомври проверка в ПЗ „Пещера Магурата”, земл. на с. Рабиша и с.Толовица, включително и в разширената част , включваща пещера „Рингова пещ”, не са констатирани нарушения спрямо Закона за защитените територии и Заповедта за увеличаване на площта. Предвид факта, че пещера „Рингова пещ” не е проучена и благоустроена, в подготвения проекто-режим за цялата защитена територия, РИОСВ – Монтана предложи да има забрана за посещения в тази част. Във връзка с процедурата по промяна в режима на ПЗ „Пещера Магурата”, РИОСВ – Монтана уведоми частните собственици за ограниченията на ползване в проекто-заповедта, изготвена от МОСВ. На видни места в общ. Белоградчик и общ. Макреш бяха поставени от експерт на екоинспекцията обявления за проекто-заповедта за съгласуване то ú в едномесечен срок със заинтересованите лица.

При проверка на терен в границите на ЗМ „Калето”, земл. на гр. Берковица се констатира, че защитената територия е в задоволително състояние. В границите ú попада старата крепост „Калето”, до която водят алеи, оформени преди години. В близост е сградата на бившия ловен ресторант (сега в реконструкция). Част от защитената територия е заета от черборови култури, даващи облика ú на градски лесопарк. Няма създадени и поддържани озеленени площи. Не се установиха защитени видове от флората. Туристическата инфрастуктура е в лошо състояние – от старата такава са останали полуразрушени сгради и съоръжения (изложбена зала, каса и още няколко постройки), които загрозяват ландшафта. В началото на защитената местност липсва информационно-обозначителна табела, а маркировката на границите е избеляла и почти се губи. ЗМ „Калето” в този ú вид не отговаря на основните характеристики и цели за опазване като защитената територия, т. е. за опазване на ландшафта и за хармонично съжителство на човека и природата, съгласно чл. 33, ал. 1 от ЗЗТ. На лице са предпоставки за загуба на характера на защитената местност като защитена територия по ЗЗТ, за което ще се информира Д НСЗП за предприемане на процедура за заличаването ú. 


За ПЗ „Мраморна пещера”, земл. на гр. Берковица няма констатирани нарушения- входът на пещерата е консервиран, в границите няма наличие на сечи, опожарявания и др. недопустими по ЗЗТ и заповедите за обявяване дейности.


При проверка в ЗМ „Китката”, земл. на с. Вирове е констатирано съхнене на вековни дървета и наличие на патогенни процеси в тях. Дадено е съгласувателно писмо до ДГС – Монтана за отсичане на 2 бр. изсъхнали дървета и санитарни мероприятия на засегнатите обекти.


Освен теренни проверки, РИОСВ – Монтана е извършила и документални проверки на ползването на защитените територии по ЛУП спрямо ограниченията и забраните, произтичащи от ЗЗТ и заповедите за обявяване. Такива проверки са извършени в ДГС – Берковица (за ЗМ „Самарите”, ЗМ „Калето” и ПЗ „Хайдушки водопади” и др.), ДГС- Лом,  УОГС „Петрохан” (за ЗМ „Уручник”). Няма констатирани дейности, противоречащи на режимите на стопанисване на ЗТ.

Във връзка с прилагане на процедури по Споразумението между МОСВ и МЗХ, със Заповед №РД-04-21/15.03.2013 г. на Директора на ОД „Земеделие” Видин се проведе заседание на комисия по отразяване новообявената ЗМ „Находище на ружевидна поветица”, земл. на с. Ново село, общ. Ново село, обл. Видин в КВС, обявена със  Заповед №РД-34/16.01.2013 г. на министъра на околната среда и водите. Съставени бяха типовите протоколи и същите се изпратиха за съгласуване от МОСВ и МЗХ. В края на 2013 г. протоколите бяха съгласувани от МОСВ и МЗХ и през 2014 г. ще се възложи в рамките на Плана за дейности в ЗТ-изключителна държавна собственост през 2014 г. дейностите по отразяване на ЗМ в КВС. След проведени процедури РИОСВ – Монтана изпрати преписки с проекто-заповеди за обявяване на две нови защитени територии по проект „Пилотна мрежа от малки защитени територии за опазване на растенията в България чрез прилагане на модела на растителните микрорезервати” по програмата на ЕС за околна среда Life+”, по който МОСВ е партньор – за ЗМ „Бледожълт равнец – с. Арчар” и ЗМ „Вълнеста козя брада-с. Орсоя”. Очаква се министъра на околната среда и водите да издаде заповеди за обявяване на двете територии за защитени.  План за дейности в ЗТ-изключителна държавна собственост през 2013 г., с договор са възложени технически дейности по отразяване на промени в ПЗ „Белоградчишки скали” и проекто-заповедта за промените бе изпратена в МОСВ. След проведена среща със СГКК – Монтана с цел уточняване възможностите за отразяване на обявените защитени територии в КККР, бяха възложени и отразени в тях защитените територии и собствеността на имотите съгл. чл. 10, ал. 1 от ЗЗТ за 6 бр. защитени територии, за които има влязла в сила КККР.

Във връзка с настъпващия пожароопасен сезон за защитените територии – изключителна държавна собственост от 01 април до 31 октомври 2013 г., РИОСВ – Монтана актуализира схемите за оповестяване при пожари за двата резервата – Р „Чупрене” и Р „Горната кория”. Съгласувани са с ОУ ПБЗН – Видин и ОУ ПБЗН –Монтана годишните оперативните планове за 2013 г. за опазване на двата горски резервати от пожари. В началото на пожароопасния сезон, в изпълнение на новата Заповед № РД-298//29.03.2013 г. на министъра на ОСВ за пожароопасния сезон за защитените територии – изключителна държавна собственост от 01 април до 31 октомври 2013 г, РИОСВ – Монтана даде предписание до кметовете на 22-те общини в области Видин и Монтана, до 8-те ДГС, УОГС „Петрохан" и до Областните пътни управления във Видин и Монтана за засилване на контрола по недопускане на паленето на стърнища, слогове, крайпътни ивици и т. н. В периодичните отговори съответните институции посочват, че са взети съответните мерки и няма констатирани пожари в защитени територии.

През първото шестмесечие на 2013 г. е извършена проверка на противопожарното депо (ППД), оборудвано за противопожарни дейности за Р „Горната кория”. След констатирани неизправни инструменти, през м. юли се извърши преместване на противопожарното оборудване от Туристическа хижа „Ком" в „Къща Ком". С новия стопанин РИОСВ – Монтана сключи Споразумение за охраняване и ползване при необходимост на ППД. След закупуване на противопожарния инвентар, съгласно констатираните липси и повреди, четирите противовопожарни депа бяха дооборудвани в съответствие с изискванията на  Наредба №8/18.05.2012 г. за условията и реда за защита на горските територии от пожари. През 2013 г. на контролираната от РИОСВ – Монтана територия няма възникнали пожари, засягащи защитени територии.

За цялата 2013 г. експерти от РИОСВ – Монтана са издали общо 354 бр. писма по лесоустройствени програми на частни гори, относно начина на процедиране по чл. 2, ал. 2 от Наредбата по ОС. Експерти от направлението взеха участие и в провеждането на три лесоустройствени комисии – за категоризиране на гори по новите горскостопански планове на ДГС – Монтана и ДГС – Чипровци, както и за приемане на новите горскостопански планове на ДГС – Видин, на община Бойница и на общ. Георги Дамяново. 

Във връзка с прилагането на Закона за лечебните растения (ЗЛР) и подзаконовите му нормативни актове и на основание Заповед № РД-65/28.01.2013 г. на министъра на околната среда и водите (ДВ, бр. 14/2013 г.) в края на месец февруари 2013 г. бяха проведени комисии, назначени със Заповеди №№ 012 и 013 от 14.02.2013 г. на директора на РИОСВ – Монтана за разпределение на количествата билки под специален режим на опазване и ползване, съответно за области Видин и Монтана. Същите се проведоха във връзка с постъпили в РИОСВ – Монтана заявления от един билкозаготвител за участие в разпределение на квотите за двете области. След проведените комисии, разпределението на отпуснатите квоти беше утвърдено със Заповед № РД-016/22.02.2013 г. на директора на РИОСВ – Монтана за териториите на области Видин и Монтана, като експерти на направление „БРЗТЗ” са информирали Дирекция “НСЗП” към МОСВ. 
През отчетният период в РИОСВ – Монтана са постъпили 9 бр. заявления, като съответно са издадени 9 бр. регистрации на книги за изкупените, реализираните и налични количества билки от лечебни растения. Извършени са общо 80 бр. проверки на БЗП, ОбА и Държавни горски стопанства, като са съставени 16 бр. актове на БЗП за неспазване на разпоредбите на ЗЛР.

В началото на месец януари 2013 г. експерти от направлението подадоха до Изпълнителната агенция по околна среда график за мониторинговите дейности на РИОСВ – Монтана за настоящата година по Националната система за мониторинг на биологичното разнообразие (НСМБР), касаещ само предстоящото 37-мо Средно-зимно преброяване.

На 11 – 12 януари 2013 г. експерти на направление “Биоразнообразие, защитени територии и зони” участваха в 37-то Среднозимно преброяване на водолюбиви птици. Такова бе направено в 8 бр. точки за наблюдение на яз. “Огоста” и 22 бр. наблюдателни точки на р. Дунав от устието на р. Тимок до с. Долно Линево. Наблюдавани са и язовири те „Смирненски” и „Дреновец”. След обобщаване на резултатите от преброяването се установи следното: за яз. „Огоста” са наблюдавани общо 4 196 бр. птици от 17 вида, а по поречието на р. Дунав общо 2 068 бр. от 25 вида. Всички данни от  37-то Среднозимно преброяване са нанесени в програмата „BIOMON” и изпратени в Изпълнителната агенция по околна среда и води (ИАОС), където се съдържа националната база данни от мониторинговите дейности.


В началото на 2013 г. експерти от направление „Биоразнообразие, защитени територии и зони” извършиха проверки на защитени местности “Връшка чука” и „Шумака”. Констатира се, че популациите на защитените растителни видове български ерантис (Eranthis bulgarica), томасиниев минзухар (Crocus tommasinianus) и полско котенце (Pulsatilla partensis) са в добро състояние, като екземплярите бяха във фаза на цъфтеж. 

 До 1 май 2013 г. в РИОСВ – Монтана постъпиха 20 бр. уведомления за регистрация на пунктове за изкупуване на градински и лозов охлюв за територията на области Монтана и Видин. В изпълнение на Заповед № РД-361/09.04.2004 г. на министъра на околната среда и водите, регламентираща режимите, реда и условията за ползване, изкупуване с цел търговията в страната и изнасяне през граница на живи охлюви и черупки от видовете лозов охлюв (Helix lucorum) и градински охлюв (Helix pomatia). Бяха извършени общо 26 бр. проверки, като не са констатирани нарушения в условията на горецитираната заповед.

През отчетният период се получиха дванадесет броя разрешителни за изключения от забраните по ЗБР, издадени на основание Наредба № 8 към Закона за биологичното разнообразие. Разрешителните са за преместване на 22 бр. гнезда да екземпляри от вида бял щъркел в области Монтана и Видин, улавяне на екземпляри от видовете полско врабче (Passer montanus) и домашно врабче (Passer domesticus), улавяне на прилепи, птици, събиране на растения с цел изследване и улавяне, транспортиране, задържане в аклиматизационна ограда и разселване на територията на община Чупрене до 15 бр. живи диви кози (Rupicapra rupicapra balcanica) и улов на земноводни и влечуги с цел изследвания. 

През февруари 2013 г. е извършена проверка по смисъла на чл.чл. 90 и 97 от ЗБР на сбирка от препарирани птици и бозайници в СОУ “Любен Кравелов” – гр. Видин. Констатира се, че няма нови препарати и експонатите са в сравнително добро състояние.

През месец март се извършиха проверки на 11 бр. зоомагазини и на 9 бр. на общински пазари и павилиони за цветя в двете области. При извършените проверки не се констатира незаконна търговия със защитени растителни и животински видове или такива, за които да е необходимо притежаване на регистрационни карти, разрешителни и сертификати по смисъла на Закона за биологичното разнообразие, Регламентите на Европейския съюз и Конвенцията CITES.

Експерт на направлението извърши проверки на основание чл. 91, ал. 2, т. 2 от ЗБР на тераруми за отглеждане на тигрови питони, съответно в с. Замфирово, общ. Берковица и гр. Видин. При извършените проверки не се констатираха нарушения.

    На територията, контролирана от РИОСВ – Монтана има 185 бр. обявени за защитени по смисъла на Закона за биологичното разнообразие вековни и/или забележителни дървета, от които 130 бр. са в обл. Монтана и 56 броя в обл. Видин. За тях се води регистър, който се актуализира периодично. Извършени са общо 20 бр. проверки на вековни и забележителни дървета по Закона за биологичното разнообразие, като са дадени два броя съгласувателни писма за извършване на санитарни дейности за ВД в общ. Монтана и ДГС- Монтана. Изготвена и изпратена е в МОСВ преписка за обявяване на 1 бр. забележително дърво (секвоя) в земл. на гр. Вършец  и за снемане на 3 бр. изсъхнали ВД в общ. Берковица.

Експерти от направлението участваха през месеците ноември и декември 2013 г. в съвместни екопатрули с представители на БДЗП, в изпълнение на проект по LIFE+ „Опазване на феноскандинавската популация на малката белочела гъска в ключове места за зимуване и престой по Европейския миграционен път”. Направени бяха три проверки на ловнорибарските дружинки в гр. Вълчедръм и с. Разград, ловуващи в границите на защитена зона „Златията”, като не е констатирано наружение в режимите на защитената зона, както и незаконен отстрел на защитени животински видове.

През отчетният период беше дадено предписание на кмета на община Белоградчик за увеличаване пропускливостта на изходната решетка на ПЗ „Магурата”, във връзка със свободното преминаване на обитаващите пещерата прилепни колонии. След изтичане срока на предписанието, експерти от направлението извършиха проверка, при което се установи, че същото е изпълнено и изходната решетка на пещерата е с променен дизайн.

Във връзка с проведена комисия, назначена със заповед на директора на РИОСВ – Монтана и проведена на 12.07.2013 г. в община Вълчедръм е установено, че „Краси” ООД е разорал и засадил със слънчоглед 127,972 дка от землището на с. Септемврийци, общ. Вълчедръм, обл. Монтана, попадащи в защитена зона „Златията”, обявена по смисъла на Директива 2009/147/ЕО за опазване на дивите птици. В заповедта за обявяването и има забрана за „залесяването на ливади, пасища и мери, както и превръщането им в обработваеми земи и трайни насаждения”, поради което на виновното лице впоследствие е съставен акт по смисъла на чл. 124, ал. 1 от ЗБР.

През отчетният период на 2013 г., съгласно изискванията на Закона за биологичното разнообразие и Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони са изготвени общо 149 бр. становища и 76 бр. преценки, 4 бр. решение по ОС и 354 бр. писма по  горскостопански програми и план-извлечения за ползване на гори.

В изпълнение на график за контрол върху ГМО, определен от ИАОС – гр. София за 2013 г., са извършени 2 бр. проверки като са взети 3 бр. растителни проби от „Опитна станция по земеделие” – гр. Видин и гр. Лом. След извършен анализ е установено, че взетите проби не съдържат ГМО.

Във връзка с регистрация на животни по смисъла на Закона за защита на животните през отчетният период са извършени общо 7 бр. проверки.

Експерти от направлението участваха в две работни срещи в гр. София, свързани с опазването на есетровите риби по поречието на  река Дунав по WWF, както и в семинар-работна среща, свързан с изискванията на европейското и българското законодателство по прилагане на процедурите по ОВОС, ЕО и ОС.

През м. май беше организиран семинар в гр. Поморие във връзка с процедурни въпроси по смисъла на Закона за защитените територии и Наредбата за оценка на съвместимостта, в който участие взе един експерт от направлението. Експерти от направлението участваха в семинари в гр. София за внедряване на информационна система по Натура 2000 и гр. Трявна, свързан с обсъждане на новия програмен период на Оперативна програма „Околна среда 2014 – 2021 г.”, както и в обучение, проведено в Спасителния център за диви животни – гр. Стара Загора.

Експерти от направление “БРЗТЗ” участваха в пресконференция в гр. Берковица, свързана с Дейност № 6 – осигуряване на информация и публичност по проект „Изготвяне на план за управления на защитена зона BG 0002090 „Берковица” – предмет на опазване по Директива 2009/147/ЕО” в МОСВ, по който РИОСВ – Монтана е бенефициент, като продължиха работа по него през цялата 2013 г. 

Експерт от направлението работи по изпълнение на дейности по устройство и управление на резервати/поддържани резервати по ОП ”Околна среда 2007 – 2013 г.” с проект „Изпълнение на дейности за устройство и управление на Р „Чупрене”, Р „Горната гория” и ПР „Ибиша” Проектът продължава до 30 март 2015 г.

Извършена е проверка в границите на ЗЗ „Орсоя”, като не са констатирани дейности, водещи до увреждане на предмета и целите на опазване в зоната. Извършени са и проверки по изпълнения на условия от Решения по ОВОС, като също не са констатирани нарушения в заложени условията в тях.

Равносметката от работата на експертите в направление „Биоразнообразие, защитени територии и зони” за периода 01.01 – 31.12.2013 г. е общо 197 бр. проверки, като 18 бр. от тях са по Закона за защитените територии, 88 бр. по Закона за биологичното разнообразие (в т. ч. 11 бр. проверка по Натура 2000, 17 бр. на защитени животни, 12 бр. на защитени растения, 26 бр. на животински видове под режим, 2 бр. по Конвенцията CITES и 20 бр. за защитени вековни дървета), 80 бр. по Закона за лечебните растения, 2 бр. проверки по Закона за генетичномодифицираните организми, 7 бр. проверки по Закона за защита на животните и 2 бр. проверки по проект „Чиста околна среда”. Дадено са две предписания, като за неспазване на екологичното законодателство са съставени общо 17 бр. актове.
ПРОГРАМА  5:  “НАЦИОНАЛНА СИСТЕМА ЗА МОНИТОРИНГ НА ОКОЛНАТА СРЕДА И ИНФОРМАЦИОННА ОБЕЗПЕЧЕНОСТ”

Мониторингът на околната среда е основен инструмент за осъществяване на политиките в областта на околната среда. Националната система за мониторинг на околната среда е комплекс от измервателни, аналитични и информационни дейности, чиято цел е осигуряването на своевременна и достоверна информация за състоянието на компонентите на околната среда (атмосферен въздух, повърхностни води, подземни води, морски води, земни недра, земи и почви, гори, биологично разнообразие) и факторите, въздействащи върху тях (емисии на вредни вещества, йонизиращи лъчения, шум, нейонизиращи лъчения, депа и стари замърсявания с отпадъци).

Цели на програмата

Целите на програмата са планиране на необходимите мониторингови наблюдения, извършване на пробонабиране и анализ на проби от околната среда, събиране и обработка на данните на регионално, басейново и национално ниво, структуриране на национални бази данни, оценка на получените резултати. Изготвяне и попълване на информация в съответен формат и срок, изисквани от международните институции в т.ч. Европейската Агенция по околна среда и Европейската Комисия. Подготовка и предоставяне на информация във връзка с изготвянето и представянето на доклади в Комисията на Европейския съюз за прилагане на нормативни актове от правото на Европейските общности в областта на околната среда. Изготвяне на периодични бюлетини и справки за състоянието на околната среда и осигуряване на обществен достъп до тях.

Продукти/услуги в програмата:.

· Мониторинг на околната среда;

· Осигуряване на национално представителна информация за политиките, свързани с опазване на околната среда;
· Изпълнение на национални ангажименти за докладване в международни институции.
Полза/ефект за обществото от политиката в областта на Националната система за мониторинг на околната среда и информационна обезпеченост

           Осигуряване на актуална информация, анализ и оценка на състоянието на компонентите на околната среда и факторите, влияещи върху тях; предоставяне на достъп  до информацията.

     В РИОСВ – Монтана е създадена база данни по един  от основните компоненти на околната среда - атмосферен въздух.

              На територията на РИОСВ - Монтана функционират два пункта за състоянието на атмосферния въздух - пункт “РИОСВ - Монтана” и  Автоматизирана система за качеството на атмосферния въздух  в гр. Видин.


информационна система - състояние на атмосферния въздух. От 01.07.2011 г. е въведен нов софтуер за обработка, валидиране и докладване на данни за качеството на атмосферния въздух. Системата е разработена, с цел създаване на база данни от първична информация по дни и часове за пункт за показателите - азотен диоксид, серен диоксид, фини прахови частици, тежки метали – никел и полиароматни въглеводороди. Базата данни се допълва всеки месец с информация за състоянието на атмосферния въздух от предходния. През системата се генерират различни видове справки от данните от мониторинга на въздуха – цифров анализ, графичен анализ, роза на вятъра, роза на замърсяване, исторически данни от станцията. Могат да се изготвят различни видове справки по дни по месеци и по години, най-висока измерена стойност, процент/брой проби над ПДК.

Ежедневно се генерира електронна справка за ежедневния бюлетин за качеството на атмосферния въздух та територията на РИОСВ – Монтана.

            Във връзка с текущата оценка на качеството на атмосферния въздух са  изготвени и представени в МОСВ и ИАОС са 12 бр. месечни справки за концентрациите на ФПЧ10 в АИС – Видин и пункт „Риосв – Монтана”, гр. Монтана. 
          Публикувани са на Интернет сайта на инспекцията таблична информация за концентрациите на ФПЧ10 на територията, контролирана от РИОСВ – Монтана.
Програма 6 „ИНФОРМИРАНЕ, УЧАСТИЕ НА ОБЩЕСТВЕНОСТТА В ПРОЦЕСА НА ВЗЕМАНЕ НА РЕШЕНИЯ И ПРИЛАГАНЕ НА  МЕХАНИЗМИТЕ НА КОНТРОЛ”

Повишаването на екологичното съзнание и култура на обществеността съдейства за нарастване на съзнателното отношение на обществеността към опазването на околната среда и устойчивото развитие. Осъзнатата промяна в мисленето и поведението на различните групи на обществото носи реални ползи, свързани с опазването на околната среда и природата, за подобряването на качеството на живот на българите. Чрез осигуряването на обществен достъп до информация за околната среда, участие в процеса на взимане на решения за околната среда на обществеността, повишаване на екологичното съзнание и култура България изпълнява и международните си ангажименти, свързани с прилагането на Орхуската конвенция и директивите на ЕС в тази сфера.

В съответствие със Закона за опазване на околната среда (ЗООС) издаването на комплексни разрешителни е задължително за изграждането и експлоатацията на нови и експлоатацията на действащи промишлени инсталации и съоръжения в обхвата на Приложение 4 на Закона (съответстващо по обхват на Анекс I на Директивата за КПКЗ).

От датата на членство България, като държава-членка на ЕС, следва директно да при-лага Европейските регламенти като част от националното си законодателство. Законодател-ството на Европейския съюз в сектор “Химикали” цели да балансира ползите за здравето и околната среда с нуждата от устойчива и конкурентноспособна, иновативна европейска ин-дустрия, която създава работни места, както и пълноценно функциониращ вътрешен пазар. 

Въвеждат се нови задължения за индустрията, свързани с разработване на доклади за химическа безопасност, извършване на оценка на риска от употребата на ОХВ,  осигуряване на информация за безопасните употреби на веществата по веригата на доставка, което ще даде възможност за бързо въвеждане на цялостна или частична забрана на определени вещества, водещи до неприемливи рискове за човешкото здраве или околната среда. 

  

Чрез изпълнението на тези мерки ще се осигури защитата от вредното въздействие на ХВС върху околната среда и здравето на хората.

Цели на програмата

           Чрез изпълнението на Програма № 6 се цели:

· Подобряване на достъпа на обществеността до информация за околната среда;

· Ефективно участие на обществеността в процеса на вземане на решения за околната среда;

· Промяна в поведението на обществеността по посока на съзнателно опазване на околната среда и природата;

· Успешно участие на България в организираните под егидата на Европейската комисия кампании с обществеността, в сектор “Околна среда”;

· Обучение на учители, експерти, директори за работа с учебни помагала с оглед на приложение в комплексното учебно съдържание на българското училище, което осигурява балансирани междупредметни връзки между обществените, природните и хуманитарни-те учебни дисциплини.

· Управление на опасните химични вещества;

· Предотвратяване на риска от големи аварии с ОХВ и ограничаване на последствията от тях;

· Координация по прилагане и налагане на екологичното законодателство.

            Продукти/услуги в програмата:

· Разработване на политика и международно сътрудничество, в областта на осигуряване на достъпа до информация, участие на обществеността в процеса на вземане на решения за околната среда и повишаване на общественото екологично съзнание и култура;

· Достъп до информация  и участие на обществеността в процеса на вземането на решения;
· Екологично образование и повишаване на общественото съзнание и култура по въпросите на околната среда и устойчивото развитие;

· Постоянно актуализиране на страницата в Интернет, даваща информация относно промените в законодателно и нормативна база, извършена превантивна и контролна дейност от страна на РИОСВ – Монтана.

· Издаване на комплексни разрешителни;

· Контрол върху изпълнението на условията в издадените комплексни разрешителни

· Разработване на политика в областта на управлението на опасни химични вещества и смеси и предотвратяване на риска от големи аварии с ОХВ и ограничаване на последствията от тях

· Изготвяне на изрични съгласия за внос и износ на определени ОХВС и отговори за внос на ОХВС, включени в РІС процедура

· Издаване на разрешителни на предприятия или съоръжения, попадащи в обхвата на Раздел І, глава седма от Закона за опазване на околната среда. 

· Контрол на издадените по чл. 104 от ЗООС разрешителни 

· Координация по прилагане и налагане на екологичното законодателство

      Полза/ефект за обществото от политиката в областта информиране, участие на обществеността в процеса на вземане на решения и повишаване на общественото съзнание и култура в сферата на околната среда и устойчивото развитие.
                Осъзнатата промяна в мисленото и поведението на различните групи на обществото носи реални ползи, свързани с опазването на околната среда и природата, за подобряването на качеството на живот на българите. Ползи за обществото от изпълнението на политиката са и осигуряването на достъп на обществеността до информация за околната среда, въвеждането на екологичното образование и привличане на обществеността в процеса на вземане на решения за околната среда.

През периода 01.01 – 31.12.2013 г. в РИОСВ – Монтана са постъпили 30 броя заявления за достъп до обществена информация. 

Страницата на РИОСВ – Монтана в Интернет се актуализира ежедневно с извършените проверки – превантивна и контролна дейност, новини свързани с дейността на РИОСВ, промените в законодателно и нормативна база. 

     Постоянно нарастващия интерес на обществеността към проблемите и възможностите за опазване на околната среда се определя от засилващото се влияние на европейските изисквания, свързани с повишаващото се значение на опазването на околната среда. 

     Интерес към дейността на РИОСВ - Монтана проявяват както регионалните, така и кореспондентите на национални медии. Директорът на РИОСВ и експерти от отделните направления в екоинспекцията са давали отговор по теми, поставени от регионални и национални медии, касаещи опазването на околната среда на територията на областите  Монтана и Видин. 

   Във връзка с отбелязването на 2 февруари – световен ден на влажните зони възпитаниците на  Първо Основно училище „Н.Й. Вапцаров”, гр. Берковица, Трето основно училище „Д-р Петър Богдан”, гр. Монтана, І ОУ ,,Св. св. Кирил и Методий" , гр. Монтана, Гимназия с преподаване на чужди езици ”Петър Богдан”, гр. Монтана организираха изложби, изработиха постери посветени на влажните зони, презентации. 
    В РИОСВ – Монтана се проведе работна среща с представители на сладкарите и хлебопроизводителите от област Монтана във връзка с новите задължения по Закона за управление на отпадъците.

    РИОСВ – Монтана като бенефициент по Оперативна програма „Околна среда 2007 – 2013 г.” проведе пресконференция на 01.03.2013 г. в Детски център „Камбанка”, гр. Берковица. Тя е в изпълнение на мерките за публичност по проекта „Разработване на план за управление на ЗЗ „Берковица” – BG 0002090, предмет на опазване по Директива 2009/147/ЕО”, по който РИОСВ – Монтана е бенефициент.

   На 28.03.2013 г. се проведе работна среща в ОД на МВР гр. Монтана с експерти от направление “Управление на отпадъците и опазване на почвите” в РИОСВ – Монтана, на тема методики за извършване на проверки на площадки за дейности по третиране на отпадъци от черни и цветни метали и центрове за разкомплектоване на излезли от употреба моторни превозни средства.
      Всички служители на  РИОСВ – Монтана се включиха в инициативата „да изчистим българия за един ден” на 20 април, като почистиха района  около брега на яз.”Огоста” в запад-ната част на полуостров „Расника” край гр. Монтана и събраха 50 чувала с битови отпадъци. 
       В Информационния център на РИОСВ – Монтана се проведе работна среща на тема „Прилагане на Наредба № 2/22.01.2013 г. за реда и образците, по които се представя информация за дейностите по отпадъците, както и реда за водене на публични регистри”. 

В нея взеха учас-тие представители на фир-ми на територията на РИОСВ – Монтана, които имат документи по ЗУО за третиране на отпадъци.

         РИОСВ – Монтана проведе две публични събития, като бенефициент по ОП „Околна среда 2007 – 2013 г.” за проект „Изпълнение на дейности за устройство и управление на резерват „Чупрене”, резерват „Горната кория” и поддържан резерват „Ибиша”, с цел запознаване на обществеността с дейностите по проекта и приноса на ЕС за осъществяването им.
      На 08.05.2013 г. в информационния център  на РИОСВ – Монтана бяха презентирани дейностите, предвидени за резерват „Горната кория”, землище на гр. Берковица, обл. Монтана и за поддържан резерват „Ибиша”, разположен на остров Цибър, общ. Вълчедръм, обл. Монтана.
       На 09.05.2013 г. в община Чупрене бяха презентирани дейностите, предвидени за резерват „Чупрене”, разположен на териториите на общини Чупрене и Белоградчик.
       Връчени бяха предметни награди на учениците от VII СОУ „Проф. д-р Асен Златаров”, гр. Монтана от ателие "Творчеството на боичките" към Проект „УСПЕХ” за организирана изложба под мотото „Сливи за смет”.

- Учениците от екоклуб към ГПЧЕ ”Петър Богдан”  засадиха 1200 стръка здравец в централната градска част на гр. Монтана.  Инициативата е свързана с отбелязване на Световния ден на околната среда и с една от мерките по програмата на община монтана за подобряване качеството на атмосферния въздух.

               Екипът  на  РИОСВ – Монтана се включи в кампанията на bТВ „Да изчистим Стара планина”,  като почисти районите около трите чешми, разположени в участъка  от с. Бързия, обл. Монтана до м. „Петрохан”

               Проведени са две работни срещи с кметовете и еколозите на общините от област Монтана и област Видин, свързани със задълженията на общините по Закона за управление на отпадъците.

              По повод 22 септември – Ден без автомобили за седми пореден път, десетки деца от град Лом  се включиха в празника, който бе организиран от община Лом съвместно с „Център за младежки инициативи”, Екоакадемия „Природозащитник”, Екоклуб „Нова генерация”. Проведени бяха няколко прояви – футболен турнир и баскетболна среща на спортен комплекс „Дунавски юнак”, майстройско колоездене, демонстрации и велошествие по ул.”Славянска”, която е била затворена за МПС по повод Деня без автомобили. На участниците са раздадени награди.
             РИОСВ – Монтана  посрещна представители на училища от пет страни –Унгария, Словения, Полша,  Румъния, Турция. Ра-ботната визита е осъществена по проект за многостранно училищно партньорство „Планетата е в нашите ръце” по европрограма Коменски на ПМГ „Св. Климент Охридски”, гр. Монтана. Експерти от инспекцията запозна присъстващите със защитените територии включени в териториалния обхват на РИОСВ–Мон-тана.   В изнесената презентация подробно бяха представени по-значимите защитени територии и целите на опазването им.
            РИОСВ – Монтана участва като съорганизатор в кампания „За по-чист въздух – с колело или пеша” по повод месец октомври – Месец на пешеходната безопасност.  Кампанията се проведе в периода 21-25 октомври 2013 г. В периода на кампанията се проведе и конкурс за рисунка „Моят град без автомобили”. На номинираните участници бяха раздадени светлоотразители.

През периода 01.01.2012 – 31.12.2013 г. са извършени 14 броя проверки на оператори по изпълнение на условията  в  издадени  комплексни разрешителни. 

Всички оператори с издадено комплексно разрешително в срок са представили годишни доклади за 2012 г.

Изпратени са 8 броя предписания до фирмите от област Видин и област Монтана, имащи задължение да докладват от ЕРИПЗ. 

Всички оператори, имащи задължение да докладват по ЕРИПЗ, са извършили докладването в срок до 31 март. 

Съставен е един акт по неспазване на условие в комплексно разрешително и е издадено едно наказателно постановление.


За периода са извършени 2 броя проверки на обект „Свинеферма Разсадника” с оператор „Транс Елит” ЕООД, гр. София, попадащ в обхвата на Приложение № 4 от ЗООС, извършващ дейност без издадено КР. Поради факта, че в производствените помещения (халета) се отглеждат животни, не бяха предприети мерки за ограничаване на капацитета, чрез пломбиране на същите.


За периода са извършена проверка по подаден сигнал за разлив на сярна киселина на производствена площадка на „БКК – 95” ООД, гр. Монтана, и проверка на „Регионално депо за неопасни отпадъци” гр. Монтана, във връзка с писмо на МОСВ  за извънредна проверка и предоставяне на информация по изпълнение на условията в комплексно разшително.

За периода са извършена проверка на „РУА България” ЕООД, гр. София – производствена площадка в гр. Лом, Цех за метализирани пелети, във връзка с писмо на ИАОС по процедура за издаване на комплексно разрешително.
Към 31.12.2013 г. са извършвани 11 броя проверки на обекти и контролни измервания на еквивалентните нива на шум, съгласно утвърдения от МОСВ график за контрол на обекти, подлежащи през 2013 г. на мониторинг на шум (5 обекта в обл. Видин и 6 обекта в обл. Монтана). 

За периода януари – декември 2013 г., експертите в направлението взеха участие в 10  комплексни проверки на десет оператори в област Монтана и област Видин. Извършени са и четиридесет и четири съвместни проверки на четиридесет и три броя фирми.

През отчетния период са извършени две проверки на два оператори с издадено разрешително по чл. 104 от ЗООС с висок рисков потенциал от комисиите, определени със заповед на Министъра на околната среда и водите. От проверките не са дадени предписания.

Взето е участие в 7 бр. проверки по спазване условията в издадени комплексни разрешителни.

Проверени са три броя фирми, които са извършили същинска регистрация на химични вещества по Регламент ЕО № 1907/2006 (Регламент REACH). Попълнени са три броя въпросници по проекта REACH EN- FORCE - 3 и са изпратени  в МОСВ, Дирекция „Превантивна дейност”.

По писмо на МОСВ са извършени 2 броя проверки на 2 броя фирми, които са вносители на дървени въглища по Регламент ЕО №190782006 и на една фирма, която е извършила внос на  дамаски по Регламент ЕО №850/2004 за устойчивите органични замърсители.
За отчетният период са дадени 61 броя предписания. Всички предписания са изпълнени в срок, едно предписание е със срок за изпълнение през м. януари 2014 г. Няма съставени актове и наказателни постановления.

Води се регистър за произведени, внесени и използвани опасни химични вещества и смеси на фирми в област Монтана и област Видин. 

В регистъра на инвентаризирано оборудване по Наредбата за полихлорираните бифенили се актуализират ежемесечно данните за операторите, които са обезвредили оборудването си съгласно Наредбата. Актуализираната информация се изпраща в МОСВ, Дирекция ”Превантивна дейност”. От шестнадесетте оператори, притежаващи оборудване, съдържащо ПХБ петнадесет оператори са предоставили цялостни данни за обезвреждането и почистването. Един от операторите е представил частични данни за обезвреждане и почистване. 

Експертите от направлението периодично предоставят за интернет страницата на Инспекцията насоки за предприемане на необходимите стъпки при изпълнение на зъдълженията на компаниите, произтичащи от разпоредбите на Регламент REACH и Регламент CLP.

През отчетния период е взето участие в 7 броя държавно приемателни комисии за приемане на строежи в област Видин и област Монтана 
Програма 7 Оценка и управление на въздействието върху околната среда”

ОВОС е превантивен инструмент за изследване на евентуалните въздействия от строителството и експлоатацията на инвестиционните проекти във всички икономически отрасли на ранния етап на проучване и разработване на предложенията, преди да е взето решение за реализация на конкретно място при съответната технология, начин на строителство и др. Резултатите от ОВОС следва да бъдат взети предвид при проектирането, изграждането и експлоатацията на инвестиционните проекти. ОВОС не е самостоятелна процедура за крайно разрешаване на инвестиционни предложения. Нейното провеждане е съобразено с националните процедури за проектиране, одобряване и разрешаване на инвестиционни проекти.

С екологичната оценка се цели интегриране на предвижданията по отношение на околната среда в процеса на развитие като цяло и въвеждане принципа на устойчиво развитие. Екологичната оценка се съвместява изцяло с действащите процедури за изготвяне и одобряване на планове и програми. Органите, отговорни за одобряване и прилагане на плана или програмата, се съобразяват със становището по екологична оценка.
Цели на програмата

С програмата се цели развитие и прилагане на стратегическа екологична оценка за програмите и плановете в различни области на икономиката и отчитане на екологичните изисквания при строителството и експлоатацията на инвестиционни предложения за строителство, дейности и технологии. Прилагането на превантивните инструменти се подпомага чрез осигуряване на актуална информация по хода на процедурите чрез поддържане на публични регистри.

Процесът на ОВОС не е нов за България. Практиката по прилагането е от 1992 г., натрупан е значителен опит както от страна на МОСВ, така и от РИОСВ като компетентни органи по околна среда. В Закона за опазване на околната среда (обн., ДВ бр. 91 от 2002 г., последно изм. и доп., ДВ бр. 66 от 26 юли 2013 г.) са транспонирани пълно изискванията на европейското законодателство по ОВОС, въведен е етап – преценяване на необходимостта от ОВОС, включени са заинтересуваните лица в процеса от най-ранния етап на инвестиционното намерение, определен е срок на правно действие на решенията, с които е преценено да не се извършва ОВОС.
Основната дейност по програмата за отчетния период е насочена към осигуряване и подобряване на практическото прилагане на превантивните инструменти – ОВОС и екологична оценка. 

Продукти/услуги в програмата:

· Разработване на политиката по ОВОС и екологична оценка;

· Решение по ОВОС на инвестиционни предложения;
· Решение за преценяване необходимостта от ОВОС;
· Становище по екологична оценка на планове и програми;
· Решение за преценяване на необходимостта от екологична оценка на планове и програми;

· Контрол върху изпълнението на условията, поставени в решенията по ОВОС и в решенията за преценяване на необходимостта от извършване на ОВОС;
· Наблюдение и контрол при прилагането на плана/програмата;
· Публичен регистър с данни за извършване на процедурите по ОВОС и ЕО;
· Методическо подпомагане на процеса на ОВОС и екологична оценка.
През отчетния период (01.01.2013 г. – 31.12.2013 г.) от направление „ЕО и ОВОС” е извършено следното:

Издадени са 3 броя становища по задания за ДОВОС и 5 броя оценки на ДОВОС.

Издадени са 3 броя становища по ДОВОС с компетентен орган МОСВ, 3 броя становища във връзка с процедура по ЕО компетентен орган МОСВ и 4 броя становища във връзка с консултации (чл. 19 и чл. 20 от Наредбата за ЕО) по процедура на МОСВ и 1 брой становище по изготвено задание за обхват и съдържание на доклад за ЕО по процедура на МОСВ. 

Взето е участие в 5 обществени обсъждания на ДОВОС, две от които по процедура на МОСВ. 

Участвано е в 2 заседания на Висш експертен екологичен съвет при МОСВ и 3 заседания на РЕЕС, 3 семинара (работни срещи), обучение за работа с ИС (публични регистри) с данни за процедурите по ОВОС и ЕО и обучение по Актуални проблеми в ЗУТ.

В посоченият период са издадени 3 броя решения по ОВОС. Няма издадени становища по ЕО.

Издадени са 56 броя решения за преценяване на необходимостта от извършване на ОВОС, като характерът на 55 от тях е да не се извършва ОВОС, а на 1 – да се извърши ОВОС. През отчетния период има едно отменено решение за преценяване необходимостта от извършване на ОВОС за инвестиционно предложение, което е обжалвано пред МОСВ. За 3 инвестиционни предложения, още на фаза уведомление е указано, че подлежат на ОВОС, тъй като попадат в обхвата на Приложение 1 от ЗООС. На 66 възложители е указано, че представеното от тях инвестиционно предложение подлежи на процедура по преценяване на необходимостта от ОВОС. 
Издадени са 13 броя решения за преценяване на необходимостта от извършване на екологична оценка с характер да не се извършва ЕО. Внесени са 8 броя задания за изработване на ОУП на общини, като е указано, че плановете подлежат на задължителна ЕО (екологична част).

Всички процедури, за които са подадени искания за преценяване на необходимостта от извършване на оценка на въздействието върху околната среда и преценяване на необходимостта от извършване на екологична оценка са завършили с решение, в нормативно определените срокове. 

Прекратени са 13 процедури - 5 процедури по инвестиционни предложения по искане на възложители и 4 поради неизпълнени указания по чл. 5, ал. 1 от Наредбата за ОВОС (на основание чл. 2а, ал. 4, т. 1 и ал. 5 от наредбата), 2 процедури поради недопустимост (на основание чл. 2а, ал. 2 и 3 от наредбата) и 2 процедури поради непредставена в срок изискана допълнителна информация (на основание чл. 5, ал. 5 от наредбата). Две от решенията са обжалвани, но не са приключили с решения на съда. 

Издадени са 427 броя писма по инвестиционни предложения/планове, които не подлежат на процедури по реда на глава VІ от ЗООС. 
В сроковете, регламентирани в Наредбата за условията и реда за извършване на ОВОС и в Наредбата за условията и реда за извършване на екологична оценка, внесената документация се изпраща за становище на БДУВДР – Плевен и на органите на Министерство на здравеопазването. 
Изпратени са писма до: 

· БДУВДР – Плевен за становище относно допустимостта на инвестиционните предложения спрямо режимите, определени в утвърдени планове за управление на речните басейни и планове за управление на риска от наводнения – 35 броя;

· РЗИ – Монтана и РЗИ – Видин за консултация по отношение на степента на значимост на въздействието и риска за човешкото здраве – 85 броя;

· ИАОС относно потвърждаване или непотвърждаване на най-добри налични техники – 2 броя;

· Общини/кметства и БДУВДР – Плевен по издадени решения; за допълнителна информация от възложители и уведомителни писма, относно проведени консултации със специализирани органи – 240 броя.
Сроковете за отговор по внесените преписки се спазват, като в някои отделни случаи, поради забавяне на изисканото становище от БДУВДР - Плевен за допустимост на инвестиционните предложения спрямо Плана за управление на речните басейни в Дунавски район и планове за управление на риска от наводнения, сроковете за отговор се удължават.

Взето е участие в 26 броя заседания на експертни съвети по устройство на територията към общини в обл. Монтана и обл. Видин.

Издадени са 31 броя писма във връзка с представен дневен ред на заседания на експертни съвети по устройство на територията към общините на територията на обл. Монтана и обл. Видин.

Взето е участие в 21 броя държавни приемателни комисии на строежи и 1 брой на обект, финансиран от ПУДООС.
За периода от 01.01.2013 до 31.12.2013 г. експертите от направление „ЕО и ОВОС” в РИОСВ – Монтана са извършили общо 58 броя проверки на 56 обекта както следва:

· контрол по изпълнение на условията, поставени в решенията по ОВОС и решенията за преценяване на необходимостта от ОВОС, съгласно плана за контролната дейност за 2013 г. - 23 броя проверки (5 броя решения на МОСВ), 18 броя от които чрез посещение на място и по документи. За пет от предвидените в плана за контролна дейност инвестиционни предложения, обектите не са посетени на място. С цел извършване контрол по документи, са изпратени 5 броя писма до възложителите с указания за представяне на информация за етапа на реализацията и изпълнението на условията и мерките по чл. 96, ал. 1, т. 6 от ЗООС, заложени в решенията по ОВОС.

· контрол по изпълнение на мерки и условия в становищата по ЕО/решения за преценяване на необходимостта от ЕО, съгласно плана за контролната дейност за 2013 г. – 1 брой.

В процентно изражение изпълнението на плана за контролна дейност за 2013 г. от направлението е 92 %. 

Извънредните проверки са 34 броя както следва:

· 4 броя теренни проверки във връзка с подадена информация за инвестиционни предложения;

· 1 брой проверка по сигнал;

· 4 броя други по заповед на директора;

· 2 броя проверки по чистотата на населените места;

· 23 броя за установяване и отчитане изпълнението на обекти, финансирани от ПУДООС към МОСВ.

Експертите от направлението са взели участие в 7 броя комплексни проверки по Заповед на директора на РИОСВ – Монтана, два броя от които са отчетени в контрола по изпълнение на условията, поставени в решенията по ОВОС.
Поддържат се следните регистри: Регистър процедури по ОВОС; Регистър процедури по ЕО; Регистър съобщения по чл. 5, ал. 2 от Наредбата за ОВОС и Регистър писма за инвестиционни предложения/планове и програми, неподлежащи на процедури по реда на глава VІ от ЗООС. Регистрите са достъпни на интернет страницата на РИОСВ – Монтана и се актуализират периодично. Постановените решения по ОВОС, за преценяване на необходимостта от извършване на ОВОС/ЕО и за прекратяване на процедура се изпращат по електронна поща и на хартиен носител в дирекция „Превантивна дейност” на МОСВ, съгласно Заповед № РД – 1083/15.10.2004 г. Съобщения за тях се поставят на информационното табло в инспекцията, а пълният им текст е достъпен на интернет страницата – направление „Превантивна дейност” – „Обявления и решения”.

Програма 8 „УПРАВЛЕНИЕ НА ДЕЙНОСТИТЕ ПО ИЗМЕНЕНИЕ НА КЛИМАТА”

ПРОГРАМА 09 „АДМИНИСТРАЦИЯ”

Извършване дейности за предоставяне на услугата

В програмата са включени дейностите, които подпомагат изпълнението на останалите програми за постигането на стратегическите цели. Дейностите, отнесени в програмата са междинни, т.е. обслужват предоставянето на услугите, формиращи програмите във всички области на политиките.

Дейностите по програмата са:

· Изготвяне на проектобюджета по Единна бюджетна класификация и в програмен формат;

· Отчитане изпълнението на бюджетната сметка – ежемесечно; на тримесечия и годишно;

· Счетоводно отчитане, изготвяне на ежемесечни, тримесечни и годишни оборотни ведомости; подготовка на годишния баланс, счетоводно и касово обслужване на структурните звена;

· Водене на процедури по доставки и сервизно обслужване;

· Деловодно обслужване;

· Материално-техническо снабдяване;

· Хигиенно и транспортно обслужване;

· Осъществяване на финансов контрол по извършваните разходи;

· Административно обслужване на физическите и юридическите лица на принципа на „едно гише”

1. Анализ на приходите по програми – продукти/услуги

Общо събрани приходи за периода от 01.01.2013 г. до 31.12.2013 г., възлизат на 34 629 лв.  За периода приходи и доходи от собственост са реализирани на стойност – 3 345 лв.


Приходи от държавни такси /такси по ПМС №110/2000 г., изм. ПМС № 58/ 2003 г., ПМС №253/2004 г., ПМС №348/2008 г. и специални закони за околната среда – ЗУО, ЗООС и др. във връзка с издаването на становища от РИОСВ за извършване на различни дейности от физически и юридически лица/ - /§25-00/, възлизат на 54 281 лв.
Разпределението на събраните приходи от такси по програми, продукти и услуги е, както следва:

Програма 1 –"Оценка управление и опазване на водите на РБългария"- 500 лева;
Програма 2 –"Интегрирана система за управление на отпадъците, опазване на земните недра и почвите" – 10 866 лева;
Програма 3 – „Намаляване на вредните емисии в атмосферата и подобряване качеството на атмосферния въздух” – 4 192 лева.

Програма 4 –"Съхраняване , укрепване и възстановяване на екосистеми , местообитания , видове и генетичните им ресурси" – 2 455 лева;

Програма 7 –"Оценка и управление на въздействието върху околната среда"- 36 198 лева;

Програма 9 –"Администрация" – 70 лева.

Приходи от глоби, санкции, наказателни лихви, обезщетения и начети - /§28-00/  - 20% от събраните суми по наложени имуществени санкции за МОСВ – 11 019 лева.


Разпределението на събраните приходи от глоби, санкции, наказателни лихви, обезщетения и начети е, както следва:

Програма 1 – ”  Програма "Оценка , управление и опазване на водите на Република България" – 10 339 лева.

Програма 3 – „Намаляване на вредните емисии в атмосферата и подобряване качеството на атмосферния въздух” – 680  лева.

4. Анализ на разходите по програми

Общоведомствени разходи: 

Утвърдените разходи на РИОСВ – гр. Монтана по Бюджетна сметка за 2013 год. възлизат на 520 211 лв., като към 31 декември 2013 год. са направени разходи в размер на 505 593 лв., в т.ч.: разходи за възнагражданения и осигуровки на персонала – 413 489 лв. и за издръжка 92 104 лв.

Обща  фактическа численост на персонала към 31.12.2013 г. – 30 бр. щатен и 

 1 бр. извънщатен персонал.

Разпределени по програми, както следва:

Програма 1: Общоведомствени разходи – 32 675 лв.по план; 29 557 лв. по отчет:

            в т. ч.:   персонал – 27 779 лв. по план; 24 596 лв. по отчет;

                    издръжка – 4 897 лв. по план; 4 961 лв. отчет;

Фактическа численост на персонала към 31.12.2013 – 2 бр. щатен.

Програма 2: Общоведомствени разходи – 79 710 лв.по план; 79 569 лв. по отчет:

            в т. ч.:   персонал – 67 200 лв. по план; 66 849 лв. по отчет;

                    издръжка – 12 510 лв. по план; 12 720 лв. отчет;

Фактическа численост на персонала към 31.12.2013 – 5 бр. щатен.

Програма 3: Общоведомствени разходи – 28 078 лв.по план; 27 515 лв. по отчет:

            в т. ч.:   персонал – 23 509 лв. по план; 22 881  лв. по отчет;

                    издръжка – 4 569 лв. по план; 4 634 лв. отчет;

Фактическа численост на персонала към 31.12.2013 –2 бр. щатен.

Програма 4: Общоведомствени разходи – 64 638 лв.по план; 64 113 лв. по отчет:

            в т. ч.:   персонал – 48 893 лв. по план; 48 193 лв. по отчет;

                    издръжка –15 745 лв. по план; 15 920 лв. отчет;

Фактическа численост на персонала към 31.12.2013 – 4 бр. щатен.

Програма 5: Общоведомствени разходи – 16 480 лв.по план; 16 473 лв. по отчет:

            в т. ч.:   персонал – 14 061 лв. по план; 14 022 лв. по отчет;

                    издръжка – 2 419 лв. по план;    2 451 лв. отчет;

Фактическа численост на персонала към 31.12.2013 – 1 бр. щатен.

Програма 6: Общоведомствени разходи – 77 071 лв.по план; 76 884 лв. по отчет:

            в т. ч.:   персонал – 67 778 лв. по план; 67 462 лв. по отчет;

                    издръжка – 9 293 лв. по план; 9 422 лв. отчет;

Фактическа численост на персонала към 31.12.2013 – 4 бр. щатен.

Програма 7: Общоведомствени разходи – 37 140 лв.по план; 36 819 лв. по отчет:

            в т. ч.:   персонал – 29 946 лв. по план; 29 527 по отчет;

                    издръжка – 7 194 лв. по план; 5 422 лв. отчет;

Фактическа численост на персонала към 31.12.2013 – 3 бр. щатен.

Програма 9: Общоведомствени разходи – 184 418 лв.по план; 174 663 лв. по отчет:

            в т. ч.:   персонал – 147 848 лв. по план; 139 959  лв. по отчет;

                    издръжка – 36 570 лв. по план; 34 704 лв. отчет;

Фактическа численост на персонала към 31.12.2013 – 9 бр. щатен и 1 бр. нещатен по ПМС 66.

Изготвили:

инж. Емилия Попова – директор дирекция „КОС”

инж. Емил Данов – директор дирекция „ПД”

Цеца Вавилонова – директор дирекция „АФПД”

